Inari (jezero)
Inari (finski: Inarijärvi/Inarinjärvi, sjevernolaponski: Anárjávri; inarijskolaponski: Aanaarjävri; skoltskolaponski: Aanarjäu'rr; švedski: Enare träsk; norveški: Enaresjøen) jeste najveće jezero u Laponiji i treće najveće u Finskoj. Nalazi se na sjeveru Laponije, iznad Arktičkog kruga, na nadmorskoj visini od 117 do 119 m, a regulirano je preko hidroelektrane Kaitakoski u Rusiji. Obično je zaleđeno od novembra do početka juna. Zauzima površinu od 1040 km2. Ima više pritoka, a glavna otoka je Paatsjoki, koja se ulijeva u Varangerfjord (dio Barentsovog mora). U Inariju se nalazi preko 3000 malih šumovitih ostrva, a najpoznatija su Hautuumaasaari ("Grobno ostrvo"), na kojem su Laponci sahranjivali svoje umrle, i Ukonkivi ("Ukkova stijena"), koje je drevnim stanovnicima ovog područja služilo za prinošenje žrtava. Riblji fond Inarija čine pastrmka, šaran, jezerska zlatovčica, bijela riba, lipljen, grgeč i štuka.